open-index/open-wikipedia-markdown huggingface dataset:
Keinokemia

**Keinokemia** on kemiallisten reaktioiden ja niitä muistuttavien järjestelmien jäljittelemistä lähinnä tietokoneohjelmilla. Keinokemian tutkimus on saanut alkunsa keinoelämän tutkimuksesta, mutta sillä on käyttöä kemiassa, talostieteessä, yhteiskuntatieteessä ja kielitieteessä. Keinokemian järjestelmiä on monenlaisia ja monenlaajuisia.
Keinokemian järjestelmä määrittelee monesti molekyylit, niiden väliset mahdolliset vuorovaikutukset ja molekyylien muuttumiset toisiksi reaktioiden kautta. Molekyylien väliset reaktiot voivat olla katalyyttisiä tai reaktiivisia. Keinokemiaa tutkitaan mm. Japanissa ja Saksassa.

## Atomoidit ja "hypersyklit"

Eräs keinokemian esimerkki on Japanissa Shinichiro Yoshiin, Hiroaki Inayoshin ja Yukinori Kakazun luoma tietokoneohjelma, atomoidijärjestelmä, jossa pyritään jäljittelemään lähes luonnollisen tyyppisesti atomeja, molekyylejä ja kemiallisia reaktioita. 

Tässä simulaatiossa erityyppisille atomoideille kuvataan sidosmäärät, sidosenergiat, sidosten synty ja purku, jotka vaativat tai vapauttavat energiaa. Energia tulee atomoideihin fotoneina niin kuin oikeissakin reaktioissa atomit saavat säteilyä.

Simulaatioissa ulkoa tuotu energia pitää reaktioita yllä. Atomoidisimulaatiossa syntyi itseään ylläpitäviä hypersyklien tapaisia reaktiokehiä.

## Katso myös
* Tekoelämä
* Soluautomaatti
* Hypersykli

## Lähteet

## Aiheesta muualla
*Artificial chemistries--a review(pdf file) 
*Tim Hutton's Papers & Talks  - includes several papers on artificial chemistries for artificial life
*the ARTIFICIAL CHEMISTRY wepage of Peter Dittrich's workgroup.
*the protobiology.org website
One Night at Sirdies

__NOTOC__
**One Night at Sirdies** on Damn Seagullsin esikoisalbumi, joka julkaistiin vuonna 1. tammikuuta 2005.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Jami Auvinen – kitara, laulu
* Lauri Eloranta – kitara, laulu
* Töni Köskinen – basso, laulu
* Papa Karppanen – rummut, laulu
* Jani Liuhanen – urut, laulu
* Niko Kangas – saksofoni, laulu

## Arvostelut
* Imperiumi.net: 8.5/10
* Soundi: 

## Lähteet

## Aiheesta muualla
* One Night at Sirdie's discogs.com -sivustolla
Kehruujalkaiset

**Kehruujalkaiset** (Embioptera tai Embiidina) on vain noin 300 lajia käsittävä hyönteislahko. Lajien levinneisyys rajoittuu lähinnä maapallon trooppisille ja subtrooppisille alueille. Suomessa kehruujalkaisia ei esiinny.

Kehruujalkaiset ovat pieniä, muodoltaan sylinterimäisiä hyönteisiä, joiden väri vaihtelee ruskeasta mustaan. Naaraat ovat siivettömiä, mutta joidenkin lajien koirailla on siivet. Elinympäristönä ovat labyrinttimäiset käytävät, joita nämä eläimet tekevät maaperään, karikkeeseen tai puiden kaarnan alle. Käytävät vuorataan seitillä, jota erittävät kehruurauhaset sijaitsevat etummaisessa raajaparissa. Tämä on erikoinen anatominen piirre, joka erottaa kehruujalkaiset kaikista muista hyönteislahkoista. Tunneleissa eläimet liikkuvat yhtä sujuvasti etu- ja takaperin. Erikoisena piirteenä aikuisten koiraiden siivet taittuvat tarvittaessa eteenpäin (pään yli) mahdollistaen sujuvan liikkumisen takaperin. 

Yhdessä pesätunnelissa elää naaras sekä nuoria yksilöitä (nymfejä). Eri "perheiden" tunnelit voivat kuitenkin yhtyä toisiinsa, vaikka kehruujalkaiset eivät olekaan yhdyskuntahyönteisiä. Aikuiset koiraat eivät syö mitään ja ovat lyhytikäisiä. Joskus naaras saattaa myös syödä koiraan parittelun aikana. Suuosat suuntautuvat eteenpäin ja ovat purevat. Ravinto, jota eläimet tulevat keräämään yöllä tunneliverkoston ulkopuolelta muodostuu lähinnä kuolleesta kasviaineksesta. Naaras munii pesäkäytävän seinämille ja hoivaa jälkikasvuaan. Kehruujalkaisilla on osittainen muodonvaihdos.

Lahko lienee ilmestynyt jurakaudella ja esiintyy runsaana liitukautisessa meripihkassa.

## Lähteet

## Aiheesta muualla
*Embioptera 
*Gordon's Embioptera page
Enna (nimi)

**Enna** on suomalainen naisen etunimi.

Enna voi olla friisiläinen nimi, joka on lähtöisin kärkeä tai piikkiä tarkoittavasta muinaissaksalaisesta sanasta angul.

Alkuperänä voi myös olla Palestiinan Kesareassa 200-luvun lopulla marttyyriksi joutuneen neidon Ennata eli Ennatha -nimen lyhentymä, samoin kuin nimellä Enni.

Nimen myös arvaillaan liittyvän Elviinaan. Elviina voi olla lähtöisin Alviinasta tai naispuonen muoto pyhimyksen nimestä Elwin.

Tammikuuhun 2026 mennessä Enna-nimi on annettu 1997 naiselle. Nimi oli harvinaisena käytössä jo 1800-luvulla, mutta yli puolet Enna-nimisistä on 2000-luvulla syntyneitä.

## Nimipäivä

Ennan nimipäivä on vuodesta 2015 lähtien 23. tammikuuta.

Viron almanakassa Ennan nimipäivä on 8. kesäkuuta.

Ennata on Suomen ortodoksisessa kalenterissa 10.2. ja katolisen kirkon pyhimysluettelossa 13.12.

## Tunnettuja Ennoja

* Enna Hassinen (s. 1995), suomalainen seiväshyppääjä

## Lähteet

## Kirjallisuutta
* 
*
Ascoli Piceno

**Ascoli Piceno** on kaupunki Italian Marchen alueella Ascoli Picenon maakunnassa. Se on maakunnan pääkaupunki. Kaupungissa on arviolta 49&nbsp;407 asukasta (vuonna 2015), ja sen pinta-ala on 158,09 neliökilometriä.

## Uskonto
Kaupungin suojelijana pidetään marttyyrina kuollutta pyhää piispa Emidiusta. Kaupungin mukaan on nimetty alueella sijaitseva katolisen kirkon hiippakunta, jonka piispana toimii Silvano Montevecchi.

## Urheilu
Ascoli Picenosta on kotoisin jalkapalloseura Ascoli Calcio 1898. 

## Lähteet

## Aiheesta muualla

* Kaupungin internetsivut
Pieni capoeirakirja

**Pieni capoeirakirja** on Nestor Capoeiran eli Mestre Nestorin kirjoittama perusteos capoeirasta. Ranskankielinen alkuteos ilmestyi vuonna 2003 nimellä *Le petit manuel de capoeira*. Suomeksi kirja ilmestyi vuonna 2005 Art Housen kustantamana. 

Kirjassa esitellään capoeiran perusliikkeet ja -tekniikat. Lisäksi siinä esitellään capoeiran historiaa, capoeiran eri tyylit ja luodaan katsaus lajin nykytilaan maailmalla.
Vuoden 2008 kesäparalympialaisten mitalitaulukko

Tämä on **[[Kesäparalympialaiset 2008|Vuoden 2008 kesäparalympialaisten]] mitalitaulukko**. 
Maiden järjestys on ensin kultamitalien määrän mukaan, sitten hopea- ja lopuksi pronssimitalien määrän mukaan. Jos tuon jälkeen maiden mitalimäärä on sama, maat ovat jaetulla sijalla aakkosjärjestyksessä. Tätä järjestämistapaa käyttävät Kansainvälinen olympiakomitea ja IAAF.
Girolamo Bernerio

**Girolamo Bernerio** (1540 – 5. elokuuta 1611) oli katolisen kirkon italialainen pappi. Hänestä tehtiin Ascoli Picenon piispa 7. syyskuuta 1586; hän toimi virassa, kunnes erosi tehtävistään vuonna 1605. 16. marraskuuta 1586 hän pääsi kardinaaliksi.

## Aiheesta muualla
* Catholic-hierarchy.org: Girolamo Cardinal Bernerio
Fermo

**Fermo** on kaupunki Marchen alueella Keski-Italiassa. Fermo on Fermon maakunnan pääkaupunki. 

Fermon asukasluku on 37&nbsp;655 (31.12.2015).

Fermon alueella on ollut asutusta jo ennen etruskien aikaa. Roomalaiset rakensivat sinne kaupungin nimeltä Firmum Picenum.

## Lähteet

## Aiheesta muualla

* Viralliset sivut
Sanojen synty

**Sanojen synty** on Veijo Meren kirjoittama suomen kielen etymologinen sanakirja. Se on ensimmäinen ns. kansantajuinen suomen kielen etymologinen sanakirja. Sen teksti on kirjoitettu elävästi kaunokirjalliseen tyyliin. Sen on kustantanut Gummerus. Ensimmäinen painos ilmestyi 1982, ja sen jälkeen sitä on uudistettu kahteen otteeseen. Vuonna 1985 teoksesta julkaistiin uudistettu, kuvitettu painos, joka saavutti suuren suosion kansantajuisesti ja hauskasti laadittuna etymologisena sanakirjana. Siinä on 3&nbsp;000 hakusanaa, enemmän kuin aikaisemmissa painoksissa. Vuosina 2002 ja 2004 tästä laitoksesta julkaistiin uusintapainokset. Teoksen kuvat ovat Simo Suoniemen suomalaisista keskiaikaisista lähteistä löytämiä ja piirtämiä.

## Kritiikkiä
Kielitieteilijöiltä *Sanojen synty* sai varauksellisen vastaanoton, sillä se ei ole kaikilta osin tieteellinen teos. Kirja sisältää Meren omia ajatuskehitelmiä, joita kirjaa lukeva maallikko ei useimmiten pysty erottamaan oikeista etymologiaselityksistä. Osassa kirjan oikeista etymologiaselityksistä esiintyy epätieteellistä termistöä. Esipuheen mukaan hakusanojen *kaira* ja *keihäs* kohdalla kerrotaan siitä, että vanhaa germaanikieltä, josta suomen vanhojen germaanilainojen uskotaan tulleen, ei ole voitu löytää, on arveltu, että sitä puhunut väestö olisi sulautunut suomalaisiin. Silti hakusanojen *kaira* ja *keihäs* kohdalla ei ole aiheesta mitään tietoa. Lisäksi *Sanojen synnyn* hakusanavalikoima painottuu suhteettoman paljon lainasanoihin. Meri itsekin tunnustaa kirjan esipuheessa, ettei hänen kirjansa ole millään tavalla tieteellinen eikä täydellinen ja että se on amatöörin amatööreille tekemä. Kaisa Häkkinen kirjoitti *Sananjalka*-lehdessä:

## Lähteet

## Kirjallisuutta
* 
* 
* 
*
Hellboy II: The Golden Army

**Hellboy II: The Golden Army** on vuonna 2008 ensi-iltansa saanut yhdysvaltalainen supersankarielokuva. Elokuvan ohjasi Guillermo del Toro ja se on jatko-osa vuoden 2004 elokuvalle *[[Hellboy (elokuva)|Hellboy]]*. Elokuvan ensi-ilta oli Yhdysvalloissa ja Kanadassa 11. heinäkuuta 2008. Suomessa elokuvan ensi-ilta oli 5. syyskuuta 2008.

## Juoni
Elokuvan alussa Hellboyn (Ron Perlman) isä professori Trevor Broom (John Hurt) kertoo yli viidenkymmenen vuoden takaumassa Hellboylle tarinan ihmisten ja kummajaisten välisestä sodasta. Tarinassa kuningas Balor herättää kultaisen armeijan ihmisiä vastaan, mutta katuu tekoaan ja luopuu armeijasta. Hän jakaa kruunun, jolla armeijaa komennetaan, kolmeen osaan. Kaksi palaa hänelle itselleen ja yksi ihmisille. Balorin poika, Prinssi Nuada, ei hyväksy isänsä tekoa ja lähtee maanpakoon. Nykyhetkessä Prinssi Nuada on palannut maanpaosta tahtoen herättää kultaisen armeijan ja ottaa takaisin maat, jotka hänen kansalleen kuuluvat. Hellboyn täytyy taistella Prinssi Nuadaa ja hänen lähes voittamatonta armeijaa vastaan.
Hellboy ottaa ryhmään mukaansa tyttöystävänsä Liz Shermanin (Selma Blair), vedessä elävän Abraham ”Abe” Sapienin (Doug Jones) ja hämärän protoplasmaisen Johann Kraussin, Paranormaaliuksien tutkimus- ja kehitysvirastossa työskentelevän tiiminsä.      

## Aiheesta muualla
### Viralliset sivustot
* Virallinen kotisivu 
### Arvostelut
* 
*
Emidius

Pyhä **Emidius** (myös *Emygdius*, *Emigdius*, *Emidio*; n. 279 – n. 309) oli kristitty marttyyri. Hän oli kotoisin Trieristä. Hänen väitetään paitsi käännyttäneen ahkerasti pakanoita, myös tehneen ihmetekoja, kuten useita parannusihmeitä. 

Paavi Marcellus I teki Emidiuksesta piispan ja lähetti tämän Ascoli Picenoon, jossa hän sitten kuoli mestattuna. Tätä nykyä hän on Ascoli Picenon suojelija.
Silvano Montevecchi

**Silvano Montevecchi** (31. maaliskuuta 1938 – 27. syyskuuta 2013) oli katolisen kirkon italialainen pappi. Hänet vihittiin papiksi 13. kesäkuuta 1962 ja piispaksi 4. lokakuuta 1997. Hän toimi vuodesta 1997 Ascoli Picenon hiippakunnan piispana, jona häntä edelsi Pier Luigi Mazzoni.

## Lähteet
* Catholic-hierarchy.org: Bishop Silvano Montevecchi
Pier Luigi Mazzoni

**Pier Luigi Mazzoni** (3. elokuuta 1932 Dovadola – 12. heinäkuuta 2012) oli italialainen roomalaiskatolinen arkkipiispa. Hänet vihittiin papiksi 18. helmikuuta 1958 ja nimitettiin Asceli Picenon hiippakunnan johtoon 13. huhtikuuta 1991. Piispaksi vihkiminen seurasi 18. toukokuuta. Pääkonsekraattorina toimi Bernardin Gantin, jota avustivat Luigi Poggi ja Marcello Morgante.

12. helmikuuta 1997 Mazzoni sai nimityksen Gaetan arkkipiispaksi, jona hän toimi, kunnes jäi eläkkeelle 20. syyskuuta 2007.

## Lähteet
Ascoli Picenon maakunta

**Ascoli Picenon maakunta** on yksi Marchen alueen maakunnista Italiassa. Sen pääkaupunki on Ascoli Piceno. Maakunnassa on 33 kuntaa ja kaikkiaan 211&nbsp;266 asukasta (31.12.2015).

Fermon maakunta erotettiin Ascoli Picenosta vuonna 2009.

## Lähteet

## Aiheesta muualla
Marcello Morgante

**Marcello Morgante** (23. maaliskuuta 1915 – 20. toukokuuta 2007) oli katolisen kirkon italialainen pappi. Hänet vihittiin papiksi vuonna 1938 ja piispaksi 1957. Hän toimi Ascoli Picenon hiippakunnan piispana vuosina 1957–1991. Hän kuoli 92-vuotiaana kuusitoista vuotta vetäytymisensä jälkeen.

## Aiheesta muualla
* Catholic-hierarchy.org: Bishop Marcello Morgante
Kaksisukahäntäiset

**Kaksisukahäntäiset** eli **kaksisukashäntäiset** (Diplura) on niveljalkaisiin kuuluva lahko. Useimmat lahkon noin 800 lajista elävät trooppisilla alueilla. Suomesta tunnetaan yksi laji, marraskaksisukahäntäinen (*Campodea plusiochaeta*).

Lahkosta on vain vähän fossiililöydöksiä, joista suurin osa meripihkasta. Lahko on luultavasti ollut olemassa jo kivihiilikaudella, eräiden arvioiden mukaan jopa varhaisella devonikaudella.

## Piirteitä
Kaksisukahäntäiset ovat maaperässä tai lahoavassa kasvimassassa eläviä, yleensä 2&ndash;5 millimetrin pituisia (jotkin *[[Japyx]]*-suvun lajit jopa 50 millimetriä) selkärangattomia eläimiä. Niillä on pitkänomainen ruumis, kuusi jalkaa, pitkät tuntosarvet sekä lahkon nimen mukaisesti kaksi perälisäkettä, jotka voivat olla joko siimamaiset tai pihtimäiset. Takaruumiissa on 11 jaoketta, joista useimpien sivuilla on pienet rakkulat. Näiden arvellaan auttavan eläimen nestetasapainon säätelyssä. Kaikilta lajeilta puuttuvat sekä verkko- että pistesilmät ja perälisäkkeiden mahdollista tummaa väriä lukuun ottamatta eläimen vartalossa ei ole pigmenttiä. Nilkassa on vain yksi jaoke. Siipiä ei ole.

Kaksisukahäntäisen katkenneet raajat tai muut ulokkeet kasvavat takaisin seuraavien nahanluontien yhteydessä. Ne ovat yhdessä kummitussirkkojen kanssa ainoat maaniveljalkaiset, jotka kykenevät kasvattamaan irroneen raajan takaisin. Lisäksi häirityn eläimen perälisäkkeet voivat katketa tyvestä ja siten hämätä saalistajaa.

## Elintavat
Suuosat ovat purevat ja ravintona toimii yleensä lahoava orgaaninen materiaali, mutta jotkin lajit ovat petoja pyydystäen perälisäkkeillään hyppyhäntäisiä, hyönteistoukkia ja muita pieneliöitä. Hedelmöitys on ulkoinen: koiras laskee maahan spermapaketin, jonka naaras poimii sukuaukkoonsa. Näköaistin puuttumisesta huolimatta kaksisukahäntäiset välttelevät päivänvaloa. Muodonvaihdos on olematon ja munasta kuoriutuva nymfi käy läpi mahdollisesti jopa 20 toukkavaihetta ennen aikuistumistaan, ja aikuinenkin yksilö luo nahkansa vielä jopa kymmenen kertaa. Jotkin tropiikissa elävät lajit hoivaavat poikasiaan. Kaksisukahäntäiset voivat elää 2&ndash;3 vuotta.

## Lähteet

## Aiheesta muualla
*Order Diplura 
*ITIS: Diplura
Klaavolan museo

**Klaavolan talo** on kulttuurihistoriallinen museo Tuusulassa. Se esittelee vauraan talonpoikaissukutilan arkea. Tila lahjoitettiin Tuusulan kunnalle 1900-luvulla. Huoneet on entistetty 1900-luvun alun malliin.

## Lähteet

## Aiheesta muualla
*Klaavolan talo Tuusulan kunnan sivuilla
Kymco Agility City 50

**Kymco Agility City 50** on taiwanilaisen Kymco-merkin skootteri, jonka on valmistanut Kwang Yang Motor Company, Ltd.

Skootteri on Kymcon vuonna 2008 tekemä malli valmistajan Agility-mallistoon, joka myötäilee tekniikassa ja ulkoasussaan Super 8-mallia. 
Ainoa huomattava ero Super 8:aan on City 50:n 16" renkaat, kun taas Super8:ssa on pienemmät 14" renkaat. 
Muita eroja aikaisempiin malleihin on suurempi massa sekä isompi koko. 
Kymco teki samana vuonna kaksi muuta Agility City -sarjaan kuuluvaa mallia, jotka olivat 125- ja 150-kuutioisia skoottereita.

Aikaisempiin Agilityn malleihin nähden on City 50:ssä suuremmat tilat jaloille. City 50:ssä on leveämpi tila jaloille alustansa puolesta ja myös ohjaustanko on ylempänä, jolloin jopa 190cm kuljettaja mahtuu skootterin selkään ilman että ohjaustanko osuu polveen mopoa käännettäessä. City 50:tä aikaisemmissa Agilityn malleissa on ollut selkänojaksi taitettava matkustajan penkki, mutta tämä ergonomiaa lisäävä ominaisuus puuttuu kokonaan, koska istuinosa on City 50:ssä yhtenäinen. Ajettaessa sateella umpinainen ajovalon kotelo saattaa Suomen oloissa päästää vettä sisäänsä, ja jos vettä pääsee koteloon ja se osuu hehkuvaan polttimoon, niin polttimon ikä lyhenee huomattavasti.

## Ohjearvoja
### Rengaspaineet
Rengaspaine mitataan rengas maassa ja mielellään alle huoneen lämpöä vastaavassa lämpötilassa. Ohjekirjan mukaan rengaspaine ei saa ylittää 2,5 kg/cm2 painetta.

## Lähteet
Futsalin Euroopan-mestaruuskilpailut

**Futsalin Euroopan-mestaruuskilpailut** () on UEFA:n järjestämä futsalin maajoukkueturnaus. Kisahistorian menestynein joukkue on Espanja, joka on voittanut 8 mestaruutta ja on saavuttanut mitalisijan jokaisessa 13 EM-turnauksessa.

Ensimmäisen kerran Euroopan-mestaruudesta pelattiin vuonna 1996. Ensimmäisessä lopputurnauksessa oli mukana 6 maata, ja karsintoihin osallistujia oli 17. Vuoden 2007 kisojen jälkeen UEFA päätti siirtää turnauksen loppusyksystä alkuvuoteen. Vuonna 2017 UEFA päätti että EM-kisat järjestetään jatkossa vain joka neljäs vuosi ja laajensi samalla kisoja 16 osallistujamaan turnaukseksi.   


## Kisat ja mitalistit

### Mitalitaulukko

## Lähteet
* 
* 

### Viitteet

## Aiheesta muualla
* Futsal Euroopan-mestaruuskilpailut UEFA:n sivuilla
Coppa Placci

**Coppa Placci** on ollut yhden päivän mittainen maantiepyöräilykilpailu, joka on ajettu syksyisin Imolan ja San Marinon välillä Italiassa. Kilpailua on pidetty semiklassikkona. Se on ollut kategorialuokitukseltaan 1. HC, eli sen yläpuolella ovat olleet yhden päivän kilpailuista vain suuret klassikot sekä UCI ProTour -sarjan kilpailut. Coppa Placci järjestettiin rahoitusvaikeuksien vuoksi alle 23-vuotiaiden kilpailuna 2010, yhdistettynä Giro di Romagnan kanssa 2011 ja Giro del Veneton kanssa 2012. 

Coppa Placci on nimetty vuonna 1921 kuolleen italialaisen pyöräilijän Antonio Placcin mukaan.

## Voittajat

*1923 - Enea Dal Fiume 
*1924 - Emilio Petiva  
*1925 - Emilio Petiva 
*1926 - Ermanno Vallazza 
*1927 - Aleardo Simoni 
*1928 - Pietro Fossati 
*1929–1945  - ei järjestetty
*1946 - Nedo Logli 
*1947 - ei järjestetty
*1948 - Luigi Casola 
*1949 - Renzo Soldani 
*1950 - Giacomo Zampieri 
*1951–1952  - ei järjestetty
*1953 - Luciano Maggini 
*1954–1961  - ei järjestetty
*1962 - Franco Cribiori 
*1963 - Ercole Baldini   
*1964 - Guido De Rosso 
*1965 - Michele Dancelli 
*1966 - Felice Gimondi 
*1967 - Luciano Armani 
*1968 - ei järjestetty
*1969 - Roberto Ballini 
*1970 - Ugo Colombo 
*1971 - Ugo Colombo 
*1972 - Roger De Vlaeminck 
*1973 - Italo Zilioli 
*1974 - Roger De Vlaeminck 
*1975 - Francesco Moser 
*1976 - Fausto Bertoglio 
*1977 - Marino Basso 
*1978 - Gianbattista Baronchelli 

*1979 - Giovanni Battaglin 
*1980 - Giovanni Battaglin 
*1981 - Alfio Vandi 
*1982 - Alfredo Chinetti 
*1983 - Marino Amadori 
*1984 - Acacio Da Silva 
*1985 - Silvano Contini 
*1986 - Guido Bontempi 
*1987 - Massimo Ghirotto 
*1988 - Pierino Gavazzi 
*1989 - Claudio Chiappucci 
*1990 - Mauro Gianetti 
*1991 - Laurent Dufaux 
*1992 - Johan Bruyneel 
*1993 - Maximillian Sciandri 
*1994 - Angelo Lecchi 
*1995 - Francesco Casagrande 
*1996 - Andrea Tafi 
*1997 - Beat Zberg 
*1998 - Mauro Zanetti 
*1999 - Mirko Celestino 
*2000 - Francesco Casagrande  
*2001 - Paolo Bettini 
*2002 - Matteo Tosatto 
*2003 - Danilo Di Luca 
*2004 - Leonardo Bertagnolli 
*2005 - Paolo Valoti 
*2006 - Rinaldo Nocentini 
*2007 - Alessandro Bertolini 
*2008 - Luca Paolini 
*2009 - Filippo Pozzato 

## Lähteet
*Tulokset Memoire du Cyclisme -tietokannassa  
### Viitteet
Von Mickwitz

**Von Mickwitz** on aatelissuku. Suvun väitetään olevan alun perin kotoisin Böömistä. Von Mickwitzien suku on aateloitu virallisesti Pietarin Ritarihuoneella, kun Paul Joakim von Mickwitz saavutti todellisen salaneuvoksen arvon 1800-luvulla. Suku oli ehkä kulkeutunut Böömistä Saksan kautta Saarenmaalle, Viroon, josta se saapui Suomeen. Von Minckwitz on Minckwitz-suvun Helsingin Ritarihuoneella aateloitu haara.

## Suvun tunnettuja jäseniä
* Gerda von Mickwitz (1862–1948), suomalainen feministi ja kirjailija
* Alexander Joakim von Minkwitz, vuoteen 1876 *Mickwitz* (1851–1928), vt. kuvernööri, kenraalimajuri, Julius von Minkwitzin poika
* Harold von Mickwitz (1859–1938), suomalaissyntyinen pianisti, pianonsoiton opettaja ja säveltäjä
* Julius Adalbert Joakim von Minkwitz, vuoteen 1876 *Mickwitz* (1820–1892), kenraalimajuri, ylijohtaja

## Katso myös
Muita Mickwitzejä on täsmennyssivulla Mickwitz.

## Lähteet
*Suomen Sukututkimusseura Genos
Matti Pihlaja

**Matti Rafael Pihlaja** (20. helmikuuta 1923 Turku – 13. kesäkuuta 1973 Turku) oli suomalainen näyttelijä.

Pihlajan vanhemmat olivat näyttelijät Katri ja Rafael Pihlaja. Pihlaja muistetaan turkulaisena taiteilijana, sillä Pihlaja näytteli pitkään Turun kaupunginteatterissa ja Vartiovuoren kesäteatterissa Turussa. Pihlaja oli vuosina 1950–1973 naimisissa Ritva Vuoren kanssa.

Matti Pihlaja näytteli kaikkiaan kuudessa elokuvassa. Hänen ensimmäinen elokuvaroolinsa oli Edmund Palmqvist Ilmari Unhon ohjaamassa elokuvassa *[[”Minä elän”]]* (1946). Viimeiseksi elokuvarooliksi (ja samalla ainoaksi isommaksi rooliksi) jäi Matti Kassilan ohjaaman *[[Päämaja (elokuva)|Päämajan]]* (1970) päätoimittaja. Päämajassa nähtiin niin ikään muitakin Turun kaupunginteatterin näyttelijöitä. Hänellä oli myös pienehkö sivuosa kiroilevana autonkuljettajana elokuvassa Tähdet kertovat, komisario Palmu (1962).

Pihlaja kuului Turun Teatterikerhoon ja saikin kerholta paljon tunnustuksia. Pihlaja kuoli vain 50-vuotiaana äkilliseen sairauteen vuonna 1973.

## Elokuvat

**[[”Minä elän”]]* (1946)
**[[Ruusu ja kulkuri]]* (1948)
**[[Serenaadiluutnantti]]* (1949)
**[[Jälkeen syntiinlankeemuksen]]* (1953)
**[[Tähdet kertovat, komisario Palmu]]* (1962)
**[[Päämaja (elokuva)|Päämaja]]* (1970)

## Aiheesta muualla
*
Saaristoristeilijä

**Saaristoristeilijä** on klassinen purjevene, joka on rakennettu perustuen Svenska Seglarförbundetin vuonna 1908 vahvistamaan saaristoristeilijäsääntöön. Säännön oli tarkoitus täydentää R-mittasääntöä, jota monet purjehtijat eivät pitäneet sopivaksi Pohjoismaiden saaristo-olosuhteisiin . Kaksi saaristoristeilijöiden kokoluokkaa eli SK 30 ja SK 40 valittiin vuoden 1920 Antwerpenin kesäolympialaisiin. Alun perin saaristoristeilijät purjehtivat miltei poikkeuksetta Itämerellä, mutta tänään saaristoristeilijät ovat levinneet erityisesti Keski-Eurooppaan ja Yhdysvaltoihin, jossa venettä arvostetaan kauneutensa ja nopeutensa vuoksi. Erityisesti Saksassa SK 30 -veneet ovat kasvaneet suureksi luokaksi ja moni alun perin ruotsalaisvene purjehtii tänään Saksan Itämeren rannikolla. Suomen runsaasta kolmestakymmenestä saaristoristeilijästä suurimmat ovat 75 neliömetrisiä. Ruotsissa purjehtii useita 95 neliömetrisiä ja jopa pari 150 neliömetristä, josta tunnetuin on yli kahdenkymmenen metrin pituinen Beatrice Aurore. Suomessa oli kesällä 2010 yhteensä 33 saaristoristeilijää. Näistä moni löytyy HSS-pursiseuran klassikkolaiturilta. Ennen toista maailmansotaa seura oli yksi Pohjoismaiden menestyineimpiä 22 neliömetristen kilpapurjehdusseuroja. Suomessa on rakennettu kaiken kaikkiaan noin 1000 saaristoristeilijää 1900-luvun alkupuoliskolla. Suomessa rakennetuista veneistä on tähän päivään säilynyt arvioiden n. 30 kappaletta. Yksi näistä on Gustaf Estlanderin suunnittelema, Helsingissä rakennettu Colibri VI (SK 22) vuodelta 1922, joka kuuluu Suomen merimuseon kokoelmaan ja on esillä Merikeskus Vellamossa.

## Kapea ja matala uniikki pursi
Saaristoristeilijäsääntö antaa suuria vapauksia veneentekijälle ja jokainen vene on siksi uniikki. Veneen luokka määräytyy pääsääntöisesti purjepinta-alan mukaan, lisäksi luokissa on muutamia vähimmäismittoja. Saaristoristeilijöitä on pienistä 15 neliömetrin veneistä aina 150 neliömetrisiin saakka. Suurin osa veneistä on pitkiä, kapeita ja matalilla vapaalaidoilla varustettuja sekä erittäin korkeatakilaisia. Veneet rakennettiin alun perin puusta kuten mahongista tai tiikistä. Nykyään saaristoristeilijöitä valmistetaan myös lujitemuovista. Luokka on ollut erityisen suosittu Ruotsissa mutta myös Suomessa ovat pienemmät luokat kuten 22 neliömetriset olleet hyvin edustettuja. Ruotsissa suosittu Mälarkryssare on saaristoristeilijälle läheistä sukua ja tätä jopa vielä kapeampi. Saaristoristeilijät ovat tunnettuja nopeasta vauhdistaan kevyessä tuulessa.

## Saaristoristeilijät jotka ovat tai ovat olleet Suomessa

## Katso myös
* Itämerenristeilijä
* Utö-risteilijä

## Lähteet
* http://www.nba.fi/fi/museot/suomen_merimuseo/kokoelmat/museoalukset/venekokoelma

### Viitteet

## Aiheesta muualla

* Saaristoristeilijä yhdistys ry. 
* Jorma Rautapään kuvia suomalaisista 8mR-veneistä 
* Suomen kasiliitto FEMA 
* Ylen Elävä arkisto: Purjehdusta Helsingin edustalla
Esihyönteiset

**Esihyönteiset** (Protura) on niveljalkaisiin kuuluva lahko. Lahkon nimi on sikäli harhaanjohtava, että nämä eläimet eivät ole hyönteisiä, vaan kuuluvat kokonaan eri luokkaan. Suomesta esihyönteisiä tunnetaan kolme lajia.

Esihyönteiset kuvasivat tieteelle ensimmäisenä toisistaan riippumatta Filippo Sylvestri vuonna 1907 ja Antonio Berlese vuonna 1908.

Esihyönteisistä ei toistaiseksi tunneta minkäänlaista fossiiliaineistoa.

## Piirteitä
Esihyönteiset ovat erittäin pienikokoisia, vain alle kahden millimetrin pituisia pitkänomaisia selkärangattomia eläimiä. Niillä ei ole silmiä, eikä väripigmenttiä. Myöskään tuntosarvia ei ole, vaan etummainen raajapari, jota ei käytetä liikkumiseen, toimii tunnistelueliminä. Pää on kartiomainen, mikä on antanut ryhmälle englanninkielisen nimen *coneheads*. Kolmessa etummaisessa takaruumiin jaokkeessa on jalkaa muistuttava ulkonema. Esihyönteiset elävät maaperässä, karikkeessa ja sammalikoissa tyypillisesti noin 10 cm syvyyteen asti, mutta siirtyvät talveksi syvemmälle. Eri lajeja tunnetaan maailmanlaajuisesti noin 750. Näistä noin 300 kuuluu sukuun *[[Eosentomon]]*.

Esihyönteisten suuosat ovat imevät, mikä viittaa niiden nauttivan nestemäistä ravintoa. Ravinnonlähdettä luonnossa ei kuitenkaan tunneta. Niiden arvellaan kuitenkin käyttävän ravinnokseen lähinnä kasvijätettä ja sienirihmastoa. Jotkin lajit voivat ehkä olla petoja. Esihyönteiset saattavat olla tavattoman runsaslukuisia. Esimerkiksi saksalaisesta metsästä on laskettu 90&nbsp;000 yksilöä neliömetriltä.

Muodonvaihdos on olematon. Vastakuoriutuneella nymfillä on yhdeksän takaruumiin jaoketta. Jaokkeita tulee yksi lisää jokaista nahanluontia kohti, kunnes aikuisella yksilöllä jaokkeita on 12. Aikuiset saattavat luoda nahkansa, mutta uusia jaokkeita ei enää tule.

## Lähteet

## Aiheesta muualla
* ITIS: Protura
Dare mo shiranai

**Dare mo shiranai** (, englanninkieliseltä nimeltään *Nobody Knows*) on vuonna 2004 ensi-iltansa saanut Hirokazu Koreedan ohjaama japanilainen draamaelokuva. Se perustuu erääseen 1980-luvun lopun tapaukseen, jossa äiti hylkäsi neljä lastaan Sugamossa, Toshimassa. Elokuva kertoo, kuinka lapset joutuvat tulemaan toimeen keskenään.

Elokuvassa pääroolia esittävä Yûya Yagira sai suorituksestaan parhaan näyttelijän palkinnon Cannesin elokuvajuhlilla ja elokuva oli siellä ehdolla myös Kultaisen palmun saajaksi. *Dare mo shiranai* on saanut kansainvälisillä elokuvajuhlilla yhteensä 13 palkintoa ja seitsemän ehdokkuutta.

## Rooleissa

## Lähteet
* 

## Aiheesta muualla
* Virallinen sivusto 
* Arvosteluja Metacritic-sivustolla  
* Elokuva Rotten Tomatoes -sivustolla
Bas C. van Fraassen

**Baastian Cornelis van Fraassen** (/væn ˈfrɑːsən/; s. 5. huhtikuuta 1941 Alankomaat) on yhdysvaltalainen tieteenfilosofiaan erikoistunut filosofi ja loogikko, joka toimii San Franciscon yliopiston filosofian laitoksella. Hän on tunnettu tieteenfilosofisesta näkemyksestä, jota kutsutaan konstruktiiviseksi empirismiksi. Tämän näkemyksen mukaan tieteelle on riittävää se, että sen teoriat ovat empiirisesti adekvaatteja. Konstruktiivinen empirismi suhtautuu kriittisesti tieteelliseen realismiin ja tieteelliseen materialismiin. Hänen kriitikkonaan on toiminut muun muassa Paul Churchland.

Van Fraassen on syntynyt Alankomaissa ja muuttanut sieltä Kanadaan vuonna 1956. Hän valmistui Albertan yliopistosta, filosofian oppiaineesta 1963 (Bachelor of Arts) ja jatko-opinnoista Pittsburghin yliopistosta, filosofian oppiaineesta vuonna 1966 (Master of Arts). Sen jälkeen hän on työskennellyt Yalen, Toronton, Etelä-Kalifornian ja Princetonin yliopistoissa.

## Teokset

* 
* 
* 
* 
* 
* 
* 

## Lähteet

## Aiheesta muualla
* Bas C. van Fraassenin kotisivu, Princetonin yliopisto
Kristian Hovde

**Alf Kristian Hovde** (6. joulukuuta 1903 Vikersund – 19. elokuuta 1969 Vikersund) oli norjalainen hiihtäjä.

Hovde sijoittui 1930 Oslon MM-kisoissa neljänneksi 18 kilometrin hiihdossa. Hänen uransa paras arvokisasaavutus on hopea 1931 Oberhofin MM-kisoissa 18 kilometrin matkalta. Samoissa kisoissa hän sijoittui 50 kilometrin hiihdossa viidenneksi. 1932 Lake Placidin olympialaisissa Hovde sijoittui 18 kilometrillä kolmanneksitoista. 

Norjan mestaruuden Hovde voitti 30 kilometrillä vuonna 1931. Hänen seuransa oli Vikersund IF.

## Lähteet
*
* http://www.sports-reference.com/olympics/athletes/ho/kristian-hovde-1.html 

### Viitteet
Arne Rustadstuen

**Arne Rustadstuen** (14. joulukuuta 1907 Fåberg – 25. huhtikuuta 1978 Lillehammer) oli norjalainen maastohiihtäjä ja yhdistetyn hiihtäjä.

1930 Oslon MM-kisoissa Rustadstuen voitti kultaa 17 kilometrin hiihdossa ja sijoittui 50 kilometrillä hopealle. Seuraavana vuonna Oberhofin MM-kisoissa hän sijoittui yhdistetyssä pronssille. 1932 Lake Placidin olympialaisissa Rustadstuen sijoittui viidelläkympillä pronssille ja 18 kilometrillä viidenneksi. Neljä vuotta myöhemmin Garmisch-Partenkirchenin olympialaisissa hän oli 18 kilometrillä kuudes.

Rustadstuen edusti seuratasolla Lillehammerin hiihtoseuraa. Norjan mestaruuden hän voitti 18 kilometrillä vuosina 1934 ja 1946.

## Lähteet
*  (hiihto)
*  (yhdistetty)

### Viitteet
George Fox

**George Fox** (1624 – 13. tammikuuta 1691) oli kveekariliikkeen perustanut brittiläinen kristitty. Hän joutui hengellisen työnsä johdosta vainotuksi ja vangituksi, kuten useat muutkin kveekareiksi kääntyneet noina aikoina.

Foxin varhainen seuraaja oli Pennsylvanian perustanut William Penn. Ajan johtaviin kveekareihin kuului myös George Foxin vaimo Margaret Fell.
## Aiheesta muualla
Lyhtykuja

__NOTOC__
**Lyhtykuja** on vuonna 2008 ilmestynyt Kuusumun Profeetan yhdeksäs studioalbumi. Kyseessä on kauhutarinan sisältävä teema-albumi, joka sai kriitikoilta varautuneen ja osin ristiriitaisen vastaanoton. Esimerkiksi Soundi antoi levylle vain kaksi tähteä ja myös sen sisältämää tarinaa moitittiin vaikeaselkoiseksi. Musiikillisesti albumia kuvailtiin synkäksi, mahtipontiseksi ja raskaaksi.

Kappaleita *Syntymä*, *Soluttautuja*, *Raivon ruhtinaat* ja *Lyhtykuja: alku* on ollut sanoittamassa yhtyeen lisäksi myös kirjailija Jussi K. Niemelä.

## Kappaleet
#
#
#
#
#
#
#
#
#
#

## Kokoonpano
* Mika Rättö – laulu, kosketinsoittimet
* Teemu Majaluoma – kitara
* Mikko I. Elo – basso
* Veli Nuorsaari – rummut

## Arvostelut
* Helsingin Sanomat: 
* Soundi: 

## Lähteet
*KUUSUMUN PROFEETTA: LYHTYKUJA Finnmusic.

### Viitteet
Live at Hammersmith

**Live at Hammersmith** voi tarkoittaa seuraavia asioita:

* *[[Live at Hammersmith (Twisted Sisterin albumi)|Live at Hammersmith]]*, Twisted Sisterin albumi vuodelta 1994
* *[[Live at Hammersmith (Whitesnaken albumi)|Live at Hammersmith]]*, Whitesnaken albumi vuodelta 1980
**[[Hammersmith Odeon London '75]]*, Bruce Springsteenin albumi
* *Live at Hammersmith ’79*, Ted Nugentin albumi vuodelta 1997
* *[[Live at Hammersmith '84|Live at Hammersmith ’84]]*, Jethro Tullin albumi vuodelta 1984
**[[Live at Hammersmith Odeon]]*, Black Sabbathin albumi
* *[[Live at Hammersmith Odeon (Kate Bushin albumi)|Live at Hammersmith Odeon]]*, Kate Bushin konserttivideo ja albumi
**Live at the Hammersmith Odeon*, Nuclear Assaultin albumi
**Live at the Hammersmith Odeon '81*, The Stranglersin albumi
Veikko Alho

**Veikko Adolf Alho** (4. toukokuuta 1930 – 23. marraskuuta 2013) oli suomalainen poliitikko. Hän toimi Suomen kommunistisen puolueen varapuheenjohtajana vuosina 1982–1984 sekä Karkkilan kaupunginvaltuuston puheenjohtajana 1970- ja 1980-luvuilla. Työuransa Alho suoritti Kymi-Strömbergin (Högforsin) tehtaalla metallisorvaajana.

Alho liittyi SKP:hen vuonna 1958. Puolueen hajaannuttua 1960-luvun lopulta alkaen hän valitsi puolekseen opposition eli taistolaiset. Elokuussa 1982 Alho valittiin SKP:n varapuheenjohtajaksi pitkien neuvottelujen jälkeen. Oppositio kieltäytyi aluksi osallistumasta puoluejohdon työskentelyyn koettuaan tulleensa syrjityksi johtoelinten valinnassa toukokuun edustajakokouksessa.

Toukokuussa 1986 Alho valittiin SKP:n järjestöjen keskuskomiteaan kokouksessa, johon kokoontui SKP:stä edellisvuonna erotettujen oppositiojärjestöjen edustajia. Hän uusi paikkansa seuraavana vuonna (kyseisten järjestöjen muodostaman) SKP:n (yhtenäisyys) edustajakokouksessa.

Alho istui Karkkilan kaupunginvaltuustossa 1950-luvun puolivälistä alkaen, yhteensä yli 40 vuotta. Kunnallisvaaleissa 1988 Alho valittiin Demokraattisen Vaihtoehdon listalta. Hän toimi devan ryhmässä koko vaalikauden, vaikka sen muut edustajat liittyivät Vasemmistoliiton ryhmään vuonna 1990. Vaaleissa 1992 Alho valittiin Vasemmistoliiton listalta. Alho sai kaupungin ehdokkaista toiseksi eniten ääniä ja hänet valittiin valtuustoon 1. varapuheenjohtajaksi. Seuraavien vaalien jälkeen Alho toimi 2. varapuheenjohtajana.

Alho on ollut aktiivisesti mukana osuusliiketoiminnassa ja hän kuului aiemmin Tradekan edustajistoon. Alho oli myös vapaa-ajattelija.

## Lähteet
Thomas Gerald Room

**Thomas Gerald Room** (10. marraskuuta 1902 Lontoo – 2. huhtikuuta 1986 Sydney) oli australialainen matemaatikko, joka tunnetaan parhaiten Roomin neliöistä. Hän valmistui tohtoriksi Cambridgen yliopistosta vuonna 1927 ja työskenteli Sydneyn yliopistossa professorina 1935−1968.

## Lähteet

## Aiheesta muualla
* Thomas Gerald Room Mathematics Genealogy Project:in sivuilla 
* Australian tiedeakatemian sivut
Atomismi (psykologia)

**Atomismi** on psykologinen suuntaus, jossa henkisiä ilmiöitä tutkitaan erillisinä pienelementteinä. Psykologiassa ja tietoteoriassa atomismi korostaa käsitystä, että jokainen käsite ja esitystapa voidaan palauttaa osaksi perusaistimuksia. Atomismin mukaan perusaistimukset saavat alkunsa, kun aistinelimet rekisteröivät ulkopuolelta tulevia vaikutuksia. 

## Lähteet
* https://dictionary.apa.org/atomism
Tuomas Mikkonen

**Tuomas Mikkonen** (s. 25. maaliskuuta 1983 Jyväskylä) on suomalainen jääkiekkoilija. Hän pelasi urallaan JYPissä, yhdysvaltalaisissa Idaho Steelheadsissa ja Iowa Starsissa sekä ranskalaisessa HC Mont-Blancissa. Hän sairastui syksyllä 2007 seminoomatyypin kivessyöpään, mutta pääsi onnistuneen leikkauksen jälkeen jatkamaan uraansa JYPissä.

## Lähteet
Lohjan kaupunginvaltuusto

**Lohjan kaupunginvaltuusto** () on Lohjan kaupungin ylin päättävä elin. Valtuustossa on 51 jäsentä, jotka valitaan neljän vuoden välein kuntavaaleilla. Yhdistyneen Lohjan kaupunginvaltuusto on valittu seitsemän kertaa vuodesta 1996 alkaen. Tätä ennen Lohjan kaupungilla ja Lohjan kunnalla oli omat valtuustonsa. Nykyinen, osoitteessa Karstuntie 4 sijaitseva Lohjan kaupungintalo Monkola oli ennen vuoden 1997 kuntaliitosta Lohjan kunnantalo, aiemman kaupungintalon tiloissa Laurinkadulla toimii nykyisin Lohjan matkailupalvelukeskus.

## Paikkajako ja äänestysaktiivisuus vaaleittain
Yhdistyneen Lohjan valtuustossa suurimmat puolueet ovat olleet SDP ja kokoomus. Sitoutumaton kansalaisliike Meidän Lohja on saavuttanut valtuustopaikkoja jo ennen kunnan ja kaupungin yhdistymistä.

Vuoden 2008 kunnallisvaaleja leimasi paitsi Sammatin liittyminen Lohjaan, myös sosiaalidemokraattien vaalitappio, kokoomuksen nousu tasavahvaksi SDP:n kanssa, vihreiden vaalivoitto ja paikkamäärän kaksinkertaistuminen sekä perussuomalaisten ensimmäinen paikka Lohjan kaupunginvaltuustossa. Äänestysaktiivisuus nousi lähes vuoden 1996 kunnallisvaalien tasolle, jääden kuitenkin hieman koko maan keskiarvosta.

Vuoden 2025 kuntavaaleissa SDP sai 14 paikkaa, kokoomus 12, vihreät 5, Meidän Lohja 5, vasemmistoliitto 4, perussuomalaiset 4, keskusta 4, kristillisdemokraatit 2 ja RKP 1.

## Lähteet

## Aiheesta muualla
*Lohjan kaupunginvaltuusto
Sherwin Wine

**Sherwin Theodore Wine** (25. tammikuuta 1928 – 21. heinäkuuta 2007) oli yhdysvaltalainen rabbi. Hän perusti humanistisen juutalaisuuden, joka korostaa juutalaisen identiteetin rakentumista ennemmin yhteisestä kulttuuritaustasta ja historiasta kuin uskonnollisista näkemyksistä.

Wine johti pitkään vuonna 1963 perustamaansa humanistijuutalaista Birmingham Templea Michiganissa. Hän piti kysymystä Jumalan olemassaolosta ihmisen kannalta merkityksettömänä ja nimittikin itseään ”ignostikoksi”. Hän oli American Humanist Associationin ”vuoden humanisti” 2003.

Wine kuoli 79-vuotiaana liikenneonnettomuudessa Essaouirassa, Marokossa.

## Lähteet
Ole Stenen

**Ole Stenen** (29. elokuuta 1903 Øyer–23. huhtikuuta 1975 Oslo) oli norjalainen hiihtäjä ja yhdistetyn mies. Hänen kilpailu-uransa ajoittui 1920- ja 1930-luvuille. Hänen seuransa oli Øyer IL.

1928 St. Moritzin olympialaisissa Stenen kuului Norjan joukkueeseen, joka voitti kultaa näytöslajina olleessa sotilaspartiohiihdossa. Seuraavana vuonna Zakopanen MM-kisoissa Stenen saavutti yhdistetystä hopeaa. Samana vuonna hän voitti Norjan mestaruuden 30 kilometrin hiihdossa.

1931 Oberhofin MM-kisoissa Stenen voitti 50 kilometrillä kultaa. Samana vuonna hän voitti viidenkympin kilpailun myös Holmenkollenilla. Seuraavana vuonna Lake Placidin olympialaisissa Stenen saavutti yhdistetystä hopeaa ja sijoittui 18 kilometrillä kahdeksanneksi. 50 kilometrillä hän keskeytti. 1934 Soleftean MM-kisoissa Stenen oli yhdistetyssä neljäs.

## Lähteet
*
*
*http://www.langrenn.com/nm-historie.426343-77255.html
*http://www.sports-reference.com/olympics/athletes/st/ole-stenen-1.html
Neoimpressionismi

**Neoimpressionismi** eli **uusimpressionismi** oli jälki-impressionistisiin liikkeisiin kuulunut taidesuuntaus, joka kehittyi vuosina 1884–1885 ja toimi 1900-luvun alkuun asti. Ranskassa perustettu liike sai jonkin verran kannatusta myös Belgiassa ja Hollannissa mutta ei juurikaan muualla.

Neoimpressionismin alkuun panevana voimana oli Georges Seurat ja hänen kiinnostuksensa erilaisiin väriteorioihin. Liikkeeseen vaikuttivat impressionistit sekä muun muassa Charles Blancin, Michel Eugène Chevreulin ja Ogden Roodin väriteoriat. Ensimmäinen neoimpressionistinen teos *Kylpijöitä Asnièressa* esiteltiin vuoden 1884 riippumattomien salongissa.

Neoimpressionistisen liikkeen syntyyn vaikutti tarve muuttaa impressionismia. Neoimpressionistit pyrkivät tieteellisesti edelleen kehittelemään impressionistien tekniikoita. He käyttivät tiukkarajaisia väriteorioita luodakseen mahdollisimman valovoimaisia, värikylläisiä ja harmonisia värivaikutelmia. Neoimpressionistien ilmaisu oli tarkkaa ja rakenteeltaan loogista, ei vapaata ja spontaania kuten impressionistien. Teknisenä menetelmänään he käyttivät divisionismia eli pointillistista maalaustekniikkaa ja siihen sitoutuvaa optista teoriaa.

Neoimpressionistien aiheet olivat pääasiallisesti kaupunkiaiheita, mutta he painottivat impressionisteja enemmän työväenluokkaisia näkökulmia. Moni ryhmän taiteilija oli Ranskan sosialistis-anarkistisen liikkeen aktiivinen kannattaja.

Neoimpressionismi toimi tienavaajana 1900-luvun abstraktille ja konstruktivistiselle taiteelle, ja liikkeen värinkäytön on nähty vaikuttaneen muun muassa fauvisteihin.

Liikkeen keskeisiä taiteilijoita olivat Georges Seurat, Paul Signac, Henri-Edmond Cross, Albert Dubois-Pillet, Maximilien Luce ja Théo van Rysselberghe. Myös impressionisti Camille Pissarro liittyi neoimpressionisteihin, ja tyyliä kokeilivat muun muassa Paul Gauguin, Vincent van Gogh ja Henri de Toulouse-Lautrec.

## Lähteet

## Aiheesta muualla
Wolfgang Kundt

**Wolfgang Kundt** (s. 3. kesäkuuta 1931 Hampuri, Saksa) on saksalainen astrofyysikko.

Kundt opiskeli Hampurissa Pascual Jordanin alaisuudessa teoreettista fysiikkaa painottaen yleistä suhteellisuusteoriaa ja on toiminut vuodesta 1978 lähtien astrofyysikkona Bonner yliopistossa. Hänen yli 260 julkaisuaan eivät käsittele vain oletettuja mustia aukkoja, vaan myös fundamentaali-, astro-, geo- ja biofysiikan ydinkysymyksiä.

Vuonna 1999 Kundt esitteli aivan uuden hypoteesin Tunguskan räjähdyksestä, jossa hän esitti räjähdyksen olleen vulkaaninen maakaasupurkaus ja siitä seurannut räjähdys. 10 megatonnia maakaasua olisi purkaautunut ja räjähtänyt ylipaineen ja sisäsyntyisen salaman seurauksena. Kimberliitille tyypillisesti siellä olisi muodostunut muun muassa pieniä jääkristalleja ylempään ilmakehään heijastamaan auringonvaloa; timanttilöydöt mielletään todisteeksi vulkaanisesta purkauksesta.

## Aiheesta muualta
* 
* 
*
Råsunda

**Råsunda** on alue Solnan kunnassa, Ruotsissa. Siellä sijaitsee Svensk Filmindustrin vanhat Filmstaden-nimiset studiot. Ruotsin jalkapallomaajoukkueen päästadionina toiminut Råsundastadion purettiin vuonna 2013.

Råsunda rakennettiin virkamiehiä varten esikaupunkialueeksi 1908–1914, ja sen esikuvana olivat Tukholman samantyyppiset alueet bulevardeineen ja kivitalojen muodostamine kortteleineen. Asemakaavan laati vuonna 1907 Nils Gellerstedt, ja se noudatteli jugendtyylin ihanteita.

## Lähteet
Philips Stadion

**Philips Stadion** on Eindhovenissa, Alankomaissa sijaitseva jalkapallostadion.

Stadion on Eredivisiessä pelaavan PSV:n kotikenttä. Myös Alankomaiden maajoukkue pelaa sillä joitakin otteluitaan.

Stadion valmistui vuonna 1913. Sen nykyinen kapasiteetti on noin 35 000. Stadion on nimetty Philipsin mukaan. Se on .

Stadionilla pelattiin 2000 EM-kilpailuja. Vuonna 2006 sillä järjestettiin UEFA Cupin loppuottelu.

## Aiheesta muualla

*Philips Stadion PSV:n sivustolla
John Fredriksen

**John Fredriksen** (11. toukokuuta 1944 Oslo, Norja) on norjalais-kyproslainen laivanvarustaja. Norjalaisen *[[Kapital (lehti)|Kapital]]*-lehden mukaan hänen omaisuutensa oli vuonna 2007 55,5 miljardia kruunua ja Forbesin mukaan noin 8 miljardia dollaria. Hän oli aikanaan Norjan rikkain henkilö ja vuonna 2008 hän oli Forbesin mukaan maailman 113. rikkain henkilö.

Fredriksen on pääomistajana muun muassa tankkerivarustamo Frontlinessa, kalanviljely-yritys Marine Harvestissa ja öljynporausyhtiö Seadrillissa.

Fredriksenillä ei ole juurikaan koulutusta. Hän aloitti 16-vuotiaana laivanvälitysyhtiö Blehr og Tenvigissä Oslossa. 1970-luvun alussa hän siirtyi harjoittamaan laivojen välitystä New Yorkiin. 1970-luvun puolivälissä hän perusti oman varustamon, joka otti vastaan tehtäviä Lähi-idän öljyntuottajayrityksiltä. 1980-luvulla hän ansaitsi suuria summia Persianlahdella Iranin ja Irakin sodan aikana. Hänen palveluksessaan olevat miehistöt ottivat suuria riskejä, josta Fredrikseniä arvosteltiin.

Nykyisin hän asuu Lontoossa ja on Kyproksen kansalainen. Hänellä on kaksostytöt Kathrine ja Cecilie (s. 1983), avioliitosta vuonna 2006 edesmenneen vaimonsa Inger Katharina Astrup Fredriksenin kanssa. Fredriksenin kansalaisuuden vaihdoksen syyksi toukokuussa 2006 on arveltu perintöveron välttämistä omaisuuden siirtyessä aikanaan hänen tyttärilleen ja yleensäkin norjalaisen verolainsäädännön kiristymistä sen suhteen, kauanko Norjan kansalaisen tulee oleskella ulkomailla vuosittain välttääkseen Norjan verotuksen.

## Lähteet
Jean-Michel Aulas

**Jean-Michel Aulas** (s. 22. maaliskuuta 1949 L'Arbresle, Ranska) on ranskalainen liikemies, joka tunnetaan parhaiten jalkapalloseura Olympique Lyonnais'n puheenjohtajana.

Aulas on toiminut Lyonin puheenjohtajana vuodesta 1987 lähtien. Hän toimi myös G14:n puheenjohtajana ennen sen lakkauttamista.

## Aiheesta muualla
*Aulas Olympique Lyonnais'n sivustolla
Strawberry Arena

**Strawberry Arena** (ent. **Friends Arena** (2012–2024) ja **Swedbank Arena** (2012)) on jalkapallostadion Solnassa, Ruotsissa. Se avattiin 27. lokakuuta 2012.

Areena korvasi vanhan Råsundastadionin, ja sen kapasiteetti jalkapallossa on noin 50&nbsp;000. Swedbank toimi areenan nimisponsorina maaliskuuhun 2012 saakka, jolloin se lahjoitti nimioikeudet kiusaamisen vastaista työtä tekevälle Friends-järjestölle ja areenan nimeksi tuli Friends Arena. 12. heinäkuuta 2024 nimioikeudet ostettiin uudelleen ja areenan nimeksi vaihtui Strawberry-hotelliketjun mukaisesti Strawberry Arena.

Areenalla on suljettava katto, mikä mahdollistaa tapahtumien järjestämisen sisätiloissa.

## Käyttö
Strawberry Arena on Allsvenskanissa pelaavan AIK:n kotikenttä sekä Ruotsin maajoukkueen päästadion. Stadion täyttää myös kaikki FIFA:n ja UEFA:n kriteerit, joten siellä on mahdollista järjestää esimerkiksi Mestarien liigan finaali tai EM-lopputurnaus. Vuonna 2013 siellä järjestettiin sekä naisten EM-lopputurnauksen että Ruotsin cupin finaali.

Strawberry Arenalla järjestetään myös konsertteja ja erilaisia muita suurtapahtumia. Stadionilla on järjestetty esimerkiksi Melodifestivalenin finaali vuodesta 2013 alkaen sekä Sweden International Horse Show (SIHS) vuodesta 2014.

## Lähteet

## Aiheesta muualla

*Virallinen sivusto
Rose Bowl (stadion)

**Rose Bowl** on  urheilustadion Kalifornian Pasadenassa, Yhdysvalloissa.

Rose Bowl toimi päänäyttämönä jalkapallon miesten MM-kilpailuissa vuonna 1994 ja naisten MM-kilpailuissa vuonna 1999. Se on ruotsalaisen Råsundastadionin ohella ainoa sekä miesten että naisten MM-loppuottelun järjestänyt stadion.

Yhdysvalloissa Rose Bowl tunnetaan erityisesti vuosittaisesta Rose Bowl -turnauksesta, joka on yksittäisiä poikkeusvuosia lukuun ottamatta järjestetty perinteisesti Rose Bowlilla.

## Lähteet

## Aiheesta muualla

*Rose Bowlin sivusto 
*Rose Bowl Fifan sivustolla
Suurlähettiläs (täsmennyssivu)

**Suurlähettiläs** tai **Suurlähettiläät** tarkoittaa seuraavia asioita:

* suurlähettiläs, diplomaattisen edustuston johtaja
* Suurlähettiläät, suomalainen popyhtye
* *[[Suurlähettiläät (maalaus)|Suurlähettiläät]]*, Hans Holbein nuoremman maalaama taulu.
* *[[Suurlähettiläs (elokuva)|Suurlähettiläs]]* (*The Ambassador*), J. Lee Thompsonin ohjaama yhdysvaltalainen elokuva vuodelta 1984
Mykerö

**Mykerö** on asterikasvien eli mykerökukkaisten (Asteraceae eli Compositae) heimolle tyypillinen kukintomuoto. Siinä kukintopohjukseen on kiinnittyneenä satoja pieniä kukkia niin tiheästi, että muodostuma muistuttaa ulkonäöltään usein erehdyttävästi yhtä kukkaa. Kukinnon jokaisessa kukassa on kuitenkin pienoiskoossa ja usein muodoltaan muuntuneina kaikki tavallisen kukan osat: terälehdet, heteet ja emi, useimmiten myös verholehdet. Näissä pikkukukissa terälehdet ovat kuitenkin kasvaneet yhteen siten, että ne muodostavat kielimäisen tai torvimaisen teriön. Toisinaan, esimerkiksi ahopäivänkakkaralla, kukintoa kuitenkin ympäröivät vielä kielimäiset *laitakukat*, jotka muistuttavat yksinkertaisen kukan terälehtiä, mutta koostuvat itse asiassa viidestä kapeasta yhteen kasvaneesta terälehdestä.

Saman kasviyksilön mykeröt muodostavat yhdessä *mykeröstön*, joka voi noudattaa jotain tavallisten kukkien kukintotyyppiä. Mykeröstö voi olla muodoltaan esimerkiksi terttu, viuhko tai huiskilo.


Tiedosto:Hoofdje.jpg|Kaaviokuva tyypillisestä mykeröstä.
Tiedosto:Bellis perennis white (aka).jpg|Kaunokaisen (*Bellis perennis*) mykerö.
Tiedosto:Flower head.jpg|Toistensa jälkeen auenneita kukkia isoauringonkukan (*Helianthus annuus*) mykerössä.
Tiedosto:Hieracium 2007-1.jpg|*[[Hieracium lachenalii]]* -ukonkeltanolajin kukinto; jokainen "terälehti" on itse asiassa pieni kukka, jossa on viisi kapeaa yhteenkasvanutta terälehteä sekä omat heteensä ja eminsä ja josta muodostuu erillinen hedelmä.
Opilio Rossi

**Opilio Rossi** (14. toukokuuta 1910 New York – 9. helmikuuta 2004 Rooma) oli katolisen kirkon pappi, joka toimi vuosina 1976–1984 paavillisen maallikkojen neuvoston puheenjohtajana. 

11. maaliskuuta 1933 pappisvihkimyksensä saaneesta Rossista tuli nuntius Ecuadoriin (1953), Chileen (1959) ja Itävaltaan (1961). Hänestä tehtiin kardinaali vuonna 1976, ja hän oli kardinaaliprotodiakoni vuosina 1983–1987.

Rossi osallistui Vatikaanin toiseen kirkolliskokoukseen ja vuoden 1978 kahteen konklaaviin. Hän yleni vuonna 1987 kardinaalidiakonista kardinaalipapiksi. Hän kuoli 93-vuotiaana.

## Aiheesta muualla
* Catholic-hierarchy.org: Opilio Cardinal Rossi
Stanisław Ryłko

**Stanisław Marian Ryłko** (s. 4. heinäkuuta 1945) on katolisen kirkon puolalainen pappi. Hänestä tehtiin kardinaali(diakoni) vuonna 2007. 

Vuonna 1995 Ryłkosta tehtiin Novican titulaariarkkipiispa ja Paavillisen maallikkoneuvoston sihteeri. Vuonna 2003 hänestä tuli samaisen neuvoston puheenjohtaja. 

## Aiheesta muualla
* Catholic-hierarchy.org: Stanisław Ryłko
Clintonin piirikunta (Ohio)

**Clintonin piirikunta** on piirikunta Ohiossa, Yhdysvalloissa, joka on nimetty George Clintonin mukaan. Sen suurin kaupunki on Wilmington.

## Maantiede
Clintonin naapuripiirikuntia ovat Greene pohjoisessa, Fayette koillisessa, Highland kaakossa, Brown etelässä, Clermont lounaassa ja Warren lännessä.

## Väestö
Piirikunnassa oli vuoden 2010 väestönlaskennassa 42&nbsp;040 ihmistä. Etniset ryhmät jakautuvat valkoisiin, joita on 95,0%, mustiin (2,4%), alkuperäisamerikkalaisiin (0,3%) ja aasialaisiin (0,5%).

Kotitalouden mediaanitulo on 47&nbsp;264 ja köyhyysrajan alapuolella oli 14,8% väestöstä vuosina 2007–2011.

## Lähteet